НАЦРТ

На основу члана 7. члана 11. став 1. и члана 18. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн.... и 124/2022 - др. закон), члана 32. члана 86. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), тачке 3. и тачке 7. Одлуке о распуштању Скупштине општине Жабари и образовању Привременог органа општине Жабари („Службени глсасник РС“, број 94/23), члана 3 Пословника привремог органа општине Жабари („Службени гласник општине Жабари“, број 24/2023), Привремени орган општине Жабари, на седници, одржаној \_\_\_\_\_\_\_\_\_\_\_2023. године, донео је

**ОДЛУКУ**

**О ЛОКАЛНИМ КОМУНАЛНИМ ТАКСАМА**

Члан 1

Овом одлуком уводе се локалне комуналне таксе (у даљем тексту: комуналне таксе) за коришћење права, предмета и услуга на територији општине Жабари, утврђују се обвезници, висина, олакшице, рокови и начин плаћања комуналне таксе.

Члан 2

Комуналне таксе уводе се за:

1) истицање фирме на пословном простору;

2) држање моторних друмских и прикључних возила, осим пољопривредних возила и машина;

3) држање средстава за игру ("забавне игре").

Члан 3

Обвезник комуналне таксе је корисник права, предмета и услуга за чије је коришћење прописано плаћање комуналне таксе.

Комуналне таксе не плаћају се за коришћење права, предмета и услуга од стране државних органа и организација, органа и организација територијалне аутономије и јединица локалне самоуправе, као и од стране субјеката према којима општина Жабари врши права оснивача.

Члан 4

Таксена обавеза настаје даном почетка коришћења права, предмета или услуге за чије је коришћење прописано плаћање комуналне таксе.

Таксена обавеза траје док траје коришћење права, предмета или услуга.

Члан 5

На територији општине Жабари комунална такса плаћа се у различитој висини зависно од врсте делатности, површине и техничко-употребних карактеристика објеката, величине правног лица у смислу закона којим се уређује рачуноводство, висине годишњег прихода и по деловима територије, односно у зонама у којима се налазе објекти, предмети или врше услуге за које се плаћају таксе.

Комунална такса плаћа се у дневном, месечном и годишњем износу сразмерно времену коришћења на начин прописан овом Одлуком.

Члан 6

Комунална такса из члана 2. тачка 1. ове одлуке, утврђује се и плаћа по зонама:

1. Прва зона обухвата подручје насељеног места Жабари,

2. Друга зона обухвата насељена места и то: Александровац, Влашки До, Симићево, Ореовица, Породин.

3. Трећа зона обухвата насељена места и то: Четереже, Брзоходе, Кочетин, Миријево, Свињарево, Тићевац, Полатна, Сибница, Витежево.

Члан 7

Обвезници комуналне таксе за истицање фирме на пословном простору и комуналне таксе за држање средстава за игру - "забавне игре" дужни су да поднесу пореску пријаву за утврђивање обавезе по основу комуналне таксе Одељењу за буџет и финансије – Одсеку за утврђивање и наплату локалних прихода, најкасније до 30. марта у години за коју се врши утврђивање локалне комуналне таксе.

Обвезник комуналне таксе за истицање фирме на пословном простору који је у извештајној години, остварио приход изнад 50.000.000 динара, у обавези је да до 31. јула сваке године за коју се утврђује локална таксе за истицање фирме на пословном простору Одељењу за буџет и финансије – Одсеку за утврђивање и наплату локалних прихода, поднесе путем Портала локалних пореских администрација - електронска пријава за утврђивање комуналне таксе за истицање фирме на пословном простору:

- биланс успеха извештајне године достављен надлежном органу за статистичке и друге потребе,

- обавештење о разврставању.

Обвезник комуналне таксе за истицање фирме на пословном простору и комуналне таксе за држање средстава за игру - "забавне игре", дужан је да поднесе пријаву у року од 30 дана по:

- почетку коришћења права, предмета и услуга,

- настанку промене у пословању од значаја за утврђивање пореске обавезе.

Пријава за утврђивање комуналне таксе за истицање фирме на пословном простору подноси се путем Портала локалних пореских администрација - електронска пријава за утврђивање комуналне таксе за истицање фирме на пословном простору.

Пријава за утврђивање комуналне таксе за држање средстава за игру - "забавне игре" подноси се на обрасцу ПП ЗИ који је саставни део ове одлуке - Прилог 1.

Члан 8

Ако обвезник комуналне таксе из члана 2. тачке 1. и 3. не поднесе пореску пријаву за коришћење права, предмета или услуге, пореску пријаву уместо пореског обвезника подноси по службеној дужности Одељење за буџет и финансије – Одсек за утврђивање и наплату локалних прихода.

Пореско решење о утврђивању таксе утврдиће се на основу пореске пријаве поднете по службеној дужности, на основу података којима располаже надлежни орган или путем инспекцијског надзора.

Пореско решење о утврђивању таксе утврдиће се без претходног изјашњења обвезника о чињеницама које су од значаја за одлучивање.

Члан 9

Уплата прихода од комуналних такси врши се на одговарајуће уплатне рачуне јавних прихода прописане Правилником о условима и начину вођења рачуна за уплату јавних прихода и распоред средстава са тих рачуна.

Члан 10

У погледу начина утврђивања комуналне таксе, обрачунавања, застарелости, наплате, рокова за плаћање, обрачуна камате и осталог што није посебно уређено овом одлуком, сходно се примењује закон којим се уређује порески поступак и пореска администрација.

У свему осталом што није посебно регулисано овом одлуком примењују се одредбе Закона о финансирању локалне самоуправе и Закона о општем управном поступку.

Члан 11

Утврђивање, контролу и наплату комуналне таксе за:

- истицање фирме на пословном простору;

- држање средстава за игру ("забавне игре");

врши Одељење за буџет и финансије – Одсек за утврђивање и наплату локалних прихода.

Контролу и наплату комуналне таксе, у име и за рачун буџета општине Жабари, за:

- држање моторних друмских и прикључних возила, осим пољопривредних возила и машина врши Министарство унутрашњих послова, Полицијска управа Пожаревац, Полицијска станица Жабари приликом регистрације возила.

Члан 12

Саставни део ове одлуке представља Таксена тарифа утврђена за поједина права, предмете и услуге.

Члан 13

Висина комуналних такси утврђена овом одлуком може се изменити једанпут годишње, и то у поступку утврђивања буџета града за наредну годину.

Изузетно, висина комуналне таксе утврђена овом одлуком, може се изменити и у случају доношења, односно измене закона или другог прописа којим се уређују изворни приходи јединице локалне самоуправе.

Члан 14

Инспекцијски надзор над применом одредаба ове одлуке врши Општинска управа: Одељење за општу управу,заједничке и инспекцијске послове - преко комуналних инспектора.

Члан 15

Ако обвезник комуналне таксе: не поднесе пријаву односно захтев за коришћење права, предмета или услуга надлежној организационој јединици Општинске управе општине Жабари и субјектима према којима општина Жабари врши права оснивача, за чије коришћење је прописано плаћање локалне комуналне таксе, казниће се за прекршај и то:

- правно лице новчаном казном у износу од 150.000 динара;

- одговорно лице у правном лицу новчаном казном у износу од 25.000 динара;

- предузетник новчаном казном у износу од 75.000 динара;

- физичко лице новчаном казном у износу од 25.000 динара.

ПРЕЛАЗНЕ И ЗАВРШНЕ ОДРЕДБЕ

Члан 16

Даном почетка примене ове Одлуке престаје да важи Одлука о локалним комуналним таксама ("Службени гласник општине Жабари" бр. 17/2022).

Члан 17

Ова одлука ступа на снагу осмог дана од дана објављивања у "Сл. гласнику општине Жабари" а примењује се од 1. јануара 2024. године.

ТАКСЕНА ТАРИФА

**ТАРИФНИ БРОЈ 1.**

1. Комунална такса плаћа се за истакнуту фирму на пословном простору. Под фирмом, у смислу ове одлуке, подразумева се сваки истакнути назив или име, које упућује на то да правно или физичко лице обавља делатност у том простору.

Ако се на једном пословном објекту налази више истакнутих фирми истог обвезника, такса се плаћа само за једну фирму.

За сваку фирму истакнуту ван пословног објекта плаћа се такса за сваку истакнуту фирму.

2. Обвезници таксе из овог тарифног броја су правна и физичка лица.

3. Предузетници и правна лица која су према закону којим се уређује рачуноводство разврстана у микро и мала правна лица, а који су у претходној пословној години остварили приход до 50.000.000 динара, не плаћају комуналну таксу за истицање фирме на пословном простору.

Просечна зарада по запосленом остварена на територији јединице локалне самоуправе у периоду јануар - август године која претходи години за коју се утврђује фирмарина, према подацима Републичког органа надлежног за послове статистике, представља основ за утврђивање комуналне таксе за истицање фирме на пословном простору предузетницима и правним лицима која су у претходној пословној години остварили приход преко 50.000.000 динара. Остварена просечна зарада по запосленом на територији општине Жабари у периоду јануар-август 2023. године према подацима РЗС је 63.274,00 динара.

4. Делатности су распоређене у оквиру следећих група и то:

**Група I**

**Делатности**

- банкарства

- осигурања и реосигурања имовине и лица

- производње и трговине нафтом и дериватима нафте

- производње и трговине на велико дуванским производима

- поштанских, мобилних и телефонских услуга

- електропривреде

- казина, коцкарнице, кладионице, бинго сала и пружања коцкарских услуга и приређивање игара на срећу

- услуге припремања и послуживања пића - када се односи на ноћне барове и дискотеке - шифра 56 30

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Банкарство, осигурања имовине и лица** | 204.000,00 | 181.000.00 | 158.000,00 |
| **2.** | **Производња и трговина нафтом и дериватима нафте** | 250.000,00 | 226.000,00 | 204.000,00 |
| **3.** | **Производња и трговина на велико дуванским производима** | 250.000,00 | 226.000,00 | 204.000,00 |
| **4.** | **Поштанске, мобилне и телефонске услуге** | 158.000,00 | 147.000,00 | 124.000,00 |
| **5.** | **Електропривреда** | 250.000,00 | 226.000,00 | 226.000,00 |
| **6.** | **Казина, коцкарнице, кладионице, бинго сале и пружање коцкарских услуга ноћних барова** | 295.000,00 | 272.000,00 | 226.000,00 |

**Група II**

**- велика правна лица која обављају све остале делатности осим делатности групе I**

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Велика правна лица** | 113.000,00 | 102.000,00 | 90.000,00 |

**Група III**

**- средња правна лица koja oбављају све остале делатности осим оних који обављају делатност групе I**

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Средња правна лица** | 82.000,00 | 72.000,00 | 64.000,00 |

**Група IV**

**- мала и микро правна лица и предузетници који имају годишњи приход преко 50.000.000,00 динара, осим оних који обављају делатност групе I**

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Микро и мала правна лица и предузетници – преко 50.000.000,00 динара** | 64.800,00 | 58.320,00 | 32.400,00 |

5. Привредни субјекти у поступку ликвидације задужују се таксом на фирму до дана регистровања и објављивања одлуке о покретању поступка ликвидације, уколико је истакнути назив фирме уклоњен, а у складу са законом којим се уређује ликвидација привредних субјеката.

Таксу за истицање фирме на пословном простору не плаћају обвезници који имају регистровану делатност производња електричне енергије у електранама на сунце и ветар (обновљиви извори енергије), стари уметнички занати, народна радиност, регистрована пољопривредна газдинства, спортске организације, политичке странке, синдикати, цркве, верске заједнице, недобитна удружења и предузетници који обављају делатност ван одређеног простора (по позиву странке, од места до места и сл.).

Предузетнику, који привремено одјави обављање делатности, у складу са законом, за тај период мирује обавеза плаћања таксе на фирму, с тим да за време трајања привремене одјаве фирма није истакнута.

6. За 40% се умањује такса на фирму по свакој следећој пословној јединици правним лицима која су према закону којим се уређује рачуноводство разврстана у велика и средња правна лица, као и предузетницима, малим и микро правним лицима која имају годишњи приход преко 50.000.000 динара чије је седиште на територији општине Жабари.

Максимално задужење обвезника за једну истакнуту фирму не може бити веће од највећег износа предвиђеног Законом о финансирању локалне самоуправе.

7. Комунална такса по овом тарифном броју плаћа се месечно у висини 1/12 годишњег износа таксе, и то до 15. у месецу за претходни месец.

Разлику у износу таксе по решењу из претходне године и решења за текућу годину обвезник је дужан да измири у року од 15 дана од дана достављања решења о утврђивању обавеза за текућу годину.

|  |  |  |
| --- | --- | --- |
| Уплатни рачун | Број уплатног рачуна | Позив на број одобрења |
| Комунална такса за истицање фирме на пословном простору | 840-716111843-35 | По решењу надлежног органа |

**ТАРИФНИ БРОЈ 2.**

За држање моторних друмских и прикључних возила, утврђује се годишња такса и то:

|  |  |  |
| --- | --- | --- |
| Редни број | Врста возила | Износ таксе |
| 1 | ТЕРЕТНА ВОЗИЛА |  |
| 1.1 | За камионе до 2 т носивости | 1820 |
| 2.1 | За камионе од 2 т до 5 т носивости | 2420 |
| 3.1 | За камионе од 5 т до 12 т носивости | 4220 |
| 4.1 | За камионе преко 12 т носивости | 6030 |
| 2. | За теретне и радне приколице (за путничке аутомобиле) | 600 |
| 3. | ПУТНИЧКО ВОЗИЛО |  |
| 3.1 | До 1.150 цм3 | 600 |
| 3.2 | Преко 1.150 цм3 до 1.300 цм3 | 1200 |
| 3.3 | Преко 1.300 цм3 до 1.600 цм3 | 1810 |
| 3.4 | Преко 1.600 цм3 до 2.000 цм3 | 2420 |
| 3.5 | Преко 2.000 цм3 до 3.000 цм3 | 3650 |
| 3.6 | Преко 3.000 цм3 | 6030 |
| 4. | МОТОЦИКЛИ |  |
| 4.1 | До 125 цм3 | 480 |
| 4.2 | Преко 125 цм3 до 250 цм3 | 720 |
| 4.3 | Преко 250 цм3 до 500 цм3 | 1200 |
| 4.4 | Преко 500 цм3 до 1.200 цм3 | 1460 |
| 4.5 | Преко 1.200 цм3 | 1870 |
| 5. | АУТОБУС И КОМБИ БУСЕВИ |  |
|  | По регистрованом седишту | 50 |
| 6. | ПРИКЉУЧНА ВОЗИЛА, ТЕРЕТНЕ ПРИКОЛИЦЕ, ПОЛУПРИКОЛИЦЕ И СПЕЦИЈАЛНЕ ТЕРЕТНЕ ПРИКОЛИЦЕ ЗА ПРЕВОЗ ОДРЕЂЕНИХ ВРСТА ТЕРЕТА |  |
| 6.1 | 1т Носивости | 480 |
| 6.2 | Од 1 т до 5 т носивости | 840 |
| 6.3 | Од 5 т до 10 т носивости | 1150 |
| 6.4 | Од 10 т до 12 т носивости | 1560 |
| 6.5 | Носивости преко 12 т | 2420 |
| 7. | ВУЧНА ВОЗИЛА (ТЕГЉАЧИ) чија је снага мотора |  |
| 7.1 | До 66 киловата | 1810 |
| 7.2 | Од 66 до 96 киловата | 2420 |
| 7.3 | Од 96 до 132 киловата | 3050 |
| 7.4 | Од 132 до 177 киловата | 3650 |
| 7.5 | Преко 177 киловата | 4840 |
| 8. | ЗА РАДНА ВОЗИЛА, СПЕЦИЈАЛНА АДАПТИРАНА ВОЗИЛА ЗА ПРЕВОЗ РЕКВИЗИТА ЗА ПУТУЈУЋЕ ЗАБАВЕ, РАДЊЕ И АТЕСТИРАНА СПЕЦИЈАЛИЗОВАНА ВОЗИЛА ЗА ПРЕВОЗ ПЧЕЛА | 1197 |

**НАПОМЕНА**

1.Таксу из овог тарифног броја утврђује и наплаћује Министарство унутрашњих послова приликом регистрације или продужетка регистрације моторних и прикључних возила.

Орган надлежан за регистрацију возила одбиће захтев за регистрацију уколико није достављен доказ о уплати таксе по овом тарифном броју.

Такса из овог тарифног броја плаћа се једанпут годишње у моменту регистрације или продужетка регистрације возила, унапред за 12 месеци.

2. Таксу из овог тарифног броја не плаћају:

1) особе са инвалидитетом са 80 или више процената телесног оштећења, на једно возило, које се на њено име прво региструје у једној години;

2) особе са инвалидитетом код којих постоји телесно оштећење које има за последицу неспособност доњих екстремитета ногу од 60 или више процената, на једно возило, које се на њено име прво региструје у једној години;

3) родитељи вишеструко ометене деце која су у отвореној заштити, односно о којима родитељи непосредно брину, на једно возило, које се на њихово име, односно на име једног од њих, прво региструје у једној години;

4) организације особа са инвалидитетом основане са циљем пружања помоћи лицима са инвалидитетом, које су регистроване у складу са законом за возила прилагођена искључиво за превоз њихових чланова;

Лица која испуњавају услове за остваривање права из ове тачке, подносе доказе о испуњености услова за годину у којој се врши регистрација.

Највиши износи комуналне таксе из става 1. овог тарифног броја усклађују се годишње, индексом потрошачких цена, који објављује републички орган надлежан за послове статистике, при чему се заокруживање врши тако што се износ до пет динара не узима у обзир, а износ преко пет динара заокружује на десет динара.

Приликом усклађивања највиших износа комуналне таксе, овог тарифног броја, основице за усклађивање су последњи објављени усклађени највиши износи комуналне таксе.

Влада, на предлог министарства надлежног за послове финансија, објављује усклађене највише износе комуналне таксе из става 1. овог тарифног броја.

Објављени усклађени највиши износи комуналне таксе из става 4. овог тарифног броја примењују се од првог дана наредног месеца од дана објављивања у "Службеном гласнику Републике Србије".

Такса по овом тарифном броју плаћа се приликом регистрације, и то:

|  |  |
| --- | --- |
| **Уплатни рачун** | **Број уплатног рачуна** |
| Комунална такса за држање моторних друмских и прикључних возила, осим пољопривредних возила и машина | 840-714513843-04 |

**ТАРИФНИ БРОЈ 3.**

За држање средстава за игру - забавне игре (билијар, пикадо, флипери, електронске видео игре, сега-апарати, забавне игре на рачунарима, симулатори, видео аутомати, и др. сличне игре) такса се утврђује у дневном износу по једном средству за игру:

Прва зона – 20,00 дин.

Друга зона - 18,00

Трећа зона – 15,00

**НАПОМЕНА:**

1. Под забавним играма сматрају се игре на рачунарима, симулаторима, видео-аутоматима, флиперима и другим сличним направама које се стављају у погон помоћу новца или жетона, пикадо, билијар и друге сличне игре, у којима се учествује уз наплату, а у којима учесник не може остварити добитак у новцу, стварима, услугама или правима, већ право на једну или више бесплатних игара исте врсте.

2. Обвезник таксе из овог тарифног броја је корисник простора (правно лице или предузетник - физичко лице) који држи средства за игру (забавне игре) у том простору.

3. Обвезник комуналне таксе за држање средстава за игру ("забавне игре") дужан је да поднесе пријаву за утврђивање обавезе по основу комуналне таксе Одељењу за буџет и финансије – Одсеку за утврђивање и наплату локалних прихода, у року од 15 дана од дана почетка држања средстава на игру.

4. Ако обвезник комуналне таксе за држање средстава за игру ("забавне игре") није поднео пријаву за утврђивање обавезе по основу комуналне таксе по овом тарифном броју, Одељење за буџет и финансије – Одсек за утврђивање и наплату локалних прихода доноси решење којим утврђује обвезника и износ локалне комуналне таксе на основу записника надлежног инспектора, а обвезник накнаде је дужан да накнаду плаћа до престанка држања средстава за игру, када је дужан да достави писмену изјаву надлежном пореском органу о престанку држања ових средстава.

5. Обвезник је дужан да таксу из овог тарифног броја плаћа до 15.-ог у месецу за претходни месец.

|  |  |  |
| --- | --- | --- |
| Уплатни рачун | Број уплатног рачуна | Позив на број одобрења |
| Комунална такса за држање средстава за игру ("забавне игре") | 840-714572843-29 | По решењу надлежног органа |

**РЕПУБЛИКА СРБИЈА**

**ОПШТИНА ЖАБАРИ**

**Општинска управа**

**Одељење за буџет и финансије**

**Одсек за утврђивање и наплату локалних прихода ПП ЗИ**

**ПРИЈАВА ЗА УТВРЂИВАЊЕ ЛОКАЛНЕ КОМУНАЛНЕ ТАКСЕ ЗА ДРЖАЊЕ СРЕДСТАВА ЗА ИГРУ („забавне игре“)**

**1** . **ПОДАЦИ О ОБВЕЗНИКУ ТАКСЕ:**

- Фирма - пословно име \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Порески идентификациони број (ПИБ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Име и презиме власника (оснивача) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Матични број (правног лица, односно предузетника) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Јединствени матични број грађана (ЈМБГ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Особа за контакт, адреса, телефон, Е-маил \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. ПОДАЦИ О ДЕЛАТНОСТИ**

- Шифра претежне делатности \_\_\_\_\_\_\_\_\_\_\_\_\_\_\_\_

- Адреса објекта у коме се приређују забавне игре \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. ОБВЕЗНИК ОБАВЉА ДЕЛАТНОСТ ПРИВРЕЂИВАЊА ЗАБАВНИХ ИГАРА СЛЕДЕЋИМ СРЕДСТВИМА**

|  |  |  |  |  |
| --- | --- | --- | --- | --- |
| **Р.број** | **Врста средстава** | **Укупан број средстава** | **Датум почетка држања** | **Датум престанка држања** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**НАПОМЕНА:** На основу члана 7. Одлуке о комуналним таксама општине Жабари обвезници таксе су дужни да сваку насталу промену пријаве надлежном Одељењу у року од 30 дана од дана настанка промене.

**5. НАПОМЕНА ОБВЕЗНИКА ЛОКАЛНЕ КОМУНАЛНЕ ТАКСЕ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| **Попуњава подносилац пријаве** |
| Под кривичном и материјалном одговорношћу изјављујем да су подаци у пријави потпуни и тачни:   |  |  |  |  | | --- | --- | --- | --- | | \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ | M.P. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | (место) | (датум) |  | (потпис одговорног лица-подносиоца пријаве | |
| **Попуњава надлежни орган:** |
| **Потврда о пријему пријаве** |

**ПРИВРЕМЕНИ ОРГАН ОПШТИНЕ ЖАБАРИ**

**Број \_\_\_\_\_\_\_\_\_\_\_\_\_\_**

**У Жабарима, дана\_\_\_\_\_\_\_\_\_\_\_**

**ПРЕДСЕДНИК**

**ЈованЛукић**

**О Б Р А З Л О Ж Е Њ Е**

Правни основ за доношење одлука о локалним таксама и садржан је у одговарајућим одредбама Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн. и 95/2018 - др. Закон….124/2022), којима су уређени услови за увођење локалних такса, које су изворни приход Општине.

На основу Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. …124/2022 - др. закон), утврђује начин и мерила којима се одређује висина локалних комуналних такси по прописаним тарифама, поштујући при том законска ограничења.

Чланом 15 прописано је за које облике се могу уводити локалне комуналне таксе

Сходно члану 15а предузетници и правна лица која су према закону којим се уређује рачуноводство разврстана у мала правна лица (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), а имају годишњи приход до 50.000.000 динара, не плаћају локалну комуналну таксу за истицање фирме на пословном простору (у даљем тексту: фирмарина).

Правна лица која су према закону којим се уређује рачуноводство разврстана у средња правна лица, као и предузетници и мала правна лица која имају годишњи приход преко 50.000.000 динара (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају на годишњем нивоу највише до две просечне зараде.

Правна лица која су према закону којим се уређује рачуноводство разврстана у велика правна лица (осим правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају на годишњем нивоу највише до три просечне зараде.

Правна лица која су према закону којим се уређује рачуноводство разврстана у велика, средња и мала правна лица, у смислу закона којим се уређује рачуноводство и предузетници, а обављају делатности банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека, фирмарину плаћају на годишњем нивоу највише до десет просечних зарада.

Под просечном зарадом, у смислу ст. 2, 3. и 4. овог члана, сматра се просечна зарада по запосленом остварена на територији јединице локалне самоуправе у периоду јануар - август године која претходи години за коју се утврђује фирмарина, према подацима републичког органа надлежног за послове статистике (просечна зарада за период јануар – август 2023. године према подацима органа надлежног за послове статистике за територију општине Жабари износи 63.274,00 динара, без пореза и доприноса).

Изузетно од ст. 3. и 4. овог члана, јединица локалне самоуправе може утврдити и већи износ фирмарине, уз претходну сагласност министарства надлежног за финансије.

Сходно члану 15в прописани су највиши износ локалне комуналне таксе за држање моторних друмских и прикључних возила, осим пољопривредних возила и машина, која се плаћа приликом регистрације возила.

Највиши износи локалне комуналне таксе из става 1. овог члана усклађују се годишње, са годишњим индексом потрошачких цена, који објављује републички орган надлежан за послове статистике, при чему се заокруживање врши тако што се износ до пет динара не узима у обзир, а износ преко пет динара заокружује на десет динара.

Приликом усклађивања највиших износа локалне комуналне таксе, у складу са ставом 2. овог члана, основице за усклађивање су последњи објављени усклађени највиши износи локалне комуналне таксе.

Влада, на предлог министарства надлежног за послове финансија, објављује усклађене највише износе локалне комуналне таксе из става 1. овог члана.

Објављени усклађени највиши износи локалне комуналне таксе из става 4. овог члана примењују се од првог дана наредног месеца од дана објављивања у "Службеном гласнику Републике Србије."

У случају да јединица локалне самоуправе пропише више износе ове таксе од износа прописаних у ставу 1. овог члана, примењиваће се највиши износи прописани овим законом.

Члан 17. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. …124/2022 - др. закон) предвиђено је да јединица локалне самоуправе може утврдити локалне комуналне таксе у различитој висини зависно од врсте делатности, површине и техничко-употребних карактеристика објеката, величине правног лица у смислу закона којим се уређује рачуноводство и по деловима територије, односно у зонама у којима се налазе објекти, предмети или врше услуге за које се плаћају таксе.

Чланом 18. истог закона прописано је да се актом скупштине јединице локалне самоуправе, којим се уводи локална комунална такса, утврђују обвезници, висина, олакшице, рокови и начин плаћања локалне комуналне таксе.

Чланом 32. тач. 3) и 13) Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) предвиђено је да скупштина општине, у складу са законом утврђује стопе изворних прихода општине, као и начин и мерила за одређивање висине локалних такси и накнада, те утврђује општинске таксе и друге локалне приходе који општини припадају по закону.

У складу са Законом о финансирању локалне самоуправе и Законом о трговини ("Сл. гласник РС", бр. 52/2019), фирмарина се плаћа када је фирма истакнута, укључујући ситуацију када постоји обавеза истицања фирме за одређена друштва (трговце). Закон о трговини у члану 32. прописује да је трговац дужан да на продајном месту има видно истакнуто пословно име, односно назив или скраћено пословно име.

Законским одредбама су утврђене надлежности општине у погледу својих изворних јавних прихода, укључујући локалну комуналну таксу за истицање фирме на пословном простору (фирмарину). Општини припадају ти приходи остварени на њеној територији. Такође, прописано је да ако се на једном пословном објекту налази више истакнутих фирми истог обвезника, такса се плаћа само за једну фирму, а за сваку фирму истакнуту ван пословног објекта плаћа се такса за сваку истакнуту фирму. Законом су прописани критеријуми за ослобођење од плаћања локалне комуналне таксе за истицање фирме на пословном простору (фирмарину) и њена максимална висина на годишњем нивоу, који се примењују и на случај када исти обвезник има више пословних објеката у више општина са више истакнутих фирми.

Одредбама Статута општине Жабари ("Службени гласник општине Жабари", бр. 1/19), предвиђено је да Општина преко својих органа, у складу са Уставом и законом утврђује стопе изворних прихода града, као и начин и мерила за одређивање висине локалних такси и накнада.

У складу са Статутом општине Жабари, доношење ове одлуке у надлежности је Скупштине општине Жабари.

Чланом 86 став 4 Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) прописано је да до конституисања скупштине и избора извршних органа јединице локалне самоуправе, текуће и неодложне послове из надлежности скупштине и извршних органа јединице локалне самоуправе, обавља привремени орган јединице локалне самоуправе који чине председник и четири члана.

II- РАЗЛОЗИ ЗА ДОНОШЕЊЕ ОДЛУКЕ

Стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом.

Одлука из става 1. овог члана доноси се након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину.

Изузетно, одлука из става 1. овог члана може се изменити и у случају доношења, односно измене закона или другог прописа којим се уређују изворни приходи јединице локалне самоуправе.

Одлука се објављује на начин на који се објављују акти јединице локалне самоуправе.

Одлуком о локалним комуналним таксама извршено је усклађивање са Законом о финасирању локалне самоуправе у погледу законских решења која су регулисала лимите за утврђивање појединих таксених облика и одређивање таксених обвезника.

Чланом15в Закона о финансирању локалне самоуправе Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн…. 124/2022 - др. закон),прописани су највиши износи локалне комуналне таксе за држање моторних друмских и прикључних возила, осим пољопривредних возила и машина, која се плаћа приликом регистрације возила.

Обрађивач

Одељење за буџет и финансије

Одсек за утврђивање и наплату локалних прихода

НАЧЕЛНИК ОПШТИНСКЕ УПРАВЕ

Небојша Миловановић